Kotovskas
Kotovskas (rus. Котовск) – miestas Rusijos pietuose, Tambovo srityje, 15 km į pietus nuo Tambovo, Cnos (Mokšos intakas) dešiniajame krante. Pramoninis Tambovo priemiestis. Pro miestą eina Volgogrado–Tambovo plentas; geležinkelis Tambovas–Balašovas. Gelžbetoninių gaminių, plytų gamyba, chemijos (plastikų, lakų, dažų), odos (dirbtinės), siuvimo, maisto (makaronų) pramonė. Prie miesto yra XVII–XVIII a. Treguliajevo‑Predtečensko vienuolyno griuvėsiai. Į rytus nuo miesto sudarytas tvenkinys.